b'\n_START_ARTICLE_\nLitPoliinter TV\n_START_SECTION_\nIstorija\n_START_PARAGRAPH_\n\xc4\xaek\xc5\xabr\xc4\x97jas\xc2\xa0\xe2\x80\x93 Romas Bubnelis._NEWLINE_1993 m. ruden\xc4\xaf \xe2\x80\x93 1994 m. vasar\xc4\xaf televizijos programa rodyta penktadieniais nuo 19 val. 25 min. iki 0 val. 35 min. per TELE-3, v\xc4\x97liau imta transliuoti ir \xc5\xa1e\xc5\xa1tadieniais. LitPoliinter laim\xc4\x97jus Ostankino radijo ir televizijos kompanijos surengt\xc4\x85 konkurs\xc4\x85, 1994 m. baland\xc4\xaf \xe2\x80\x93 1995 m. vasar\xc4\xaf televizija transliavo LTV 2 diapozonu, kuriuo prie\xc5\xa1 tai transliuotas Ostankino pirmasis kanalas. LitPoliinter TV, be savo autorini\xc5\xb3 laid\xc5\xb3, transliuodavo ir kai kurias Ostankino pirmojo kanalo programas._NEWLINE_LitPoliinter TV rengiamos laidos buvo itin populiarios (ypa\xc4\x8d laida Taip. Ne), ta\xc4\x8diau, kanal\xc4\x85 i\xc5\xa1tikus dideliems finansiniams sunkumams, 1995\xc2\xa0m. vasario 6 d. televizijos transliacijos nutrauktos, o kovo 1 dien\xc4\x85 \xc4\xafkurta UAB \xe2\x80\x9eLaisvas ir nepriklausomas kanalas\xe2\x80\x9c, kuri nuo gegu\xc5\xbe\xc4\x97s 5 d. prad\xc4\x97jo LNK transliacijas.\n_START_SECTION_\nBankroto istorija\n_START_PARAGRAPH_\nKauno apygardos teismas 1995\xc2\xa0m. sausio 24 d. i\xc5\xa1k\xc4\x97l\xc4\x97 bankroto byl\xc4\x85 UAB \xe2\x80\x9eLitPoliinter\xe2\x80\x9c, kurios skolos bankams sudar\xc4\x97 11,2 mln. Lt. Vilniaus \xc5\xabkinis teismas sustabd\xc4\x97 civilin\xc4\x99 \xc5\xbdem\xc4\x97s \xc5\xabkio banko UAB \xe2\x80\x9eLitPoliinter\xe2\x80\x9c i\xc5\xa1kelt\xc4\x85 byl\xc4\x85 \xe2\x80\x9eD\xc4\x97l paskolos, pal\xc5\xabkan\xc5\xb3, delspinigi\xc5\xb3 sutarties nutraukimo prie\xc5\xa1 termin\xc4\x85 ir pirkimo-pardavimo sutarties pripa\xc5\xbeinimo negaliojan\xc4\x8dia\xe2\x80\x9c. \xe2\x80\x9eLitPoliinter\xe2\x80\x9c televizija oficialiai baig\xc4\x97 vekl\xc4\x85 1995\xc2\xa0m. kovo 1 d., kai naujieji \xe2\x80\x9eLitPoliinter TV\xe2\x80\x9c savininkai (Lietuvos \xc5\xbeem\xc4\x97s \xc5\xabkio bankas, AB \xe2\x80\x9eVilniaus vingis\xe2\x80\x9c, labdaros fondas \xe2\x80\x9eLabdarys\xe2\x80\x9c, Kauno ind\xc4\x97linink\xc5\xb3, nukent\xc4\x97jusi\xc5\xb3j\xc5\xb3 nuo UAB \xe2\x80\x9eLitPoliinter\xe2\x80\x9c bendrija ir UAB \xe2\x80\x9eAnomas\xe2\x80\x9c) \xc4\xafsteig\xc4\x97 UAB \xe2\x80\x9eLaisvas ir nepriklausomas kanalas\xe2\x80\x9c, kuri nuo gegu\xc5\xbe\xc4\x97s 5 d. prad\xc4\x97jo LNK transliacijas.'